cyanic-selkie/wikianc huggingface dataset:
চর মটুয়া ইউনিয়ন
যোগাযোগ ব্যবস্থা
জেলা শহরের মাইজদী মসজিদ মোড় থেকে সিএনজি যোগে উদয় সাধুর হাট বাজার আসলেই ইউপি কমপ্লেক্স দেখা যাবে। অথবা জেলা জামে মসজিদ মোড় মাইজদী থেকে সিএনজি যোগে দত্ত বাড়ীর মোড় হয়ে নবীর দোকান হয়ে খলিফার হাট বাজার হয়ে উদয় সাধুর হাট বাজার আসলেই ইউপি কমপ্লেক্স দেখা যাবে।
খাল ও নদী
খাল ও নদীর তালিকা
হাট-বাজার
হাট-বাজারের তালিকা
জনপ্রতিনিধি
বর্তমান পরিষদ
প্রাক্তন চেয়ারম্যানগণের তালিকা
তাইওয়ান–প্যারাগুয়ে সম্পর্ক
তাইওয়ান–প্যারাগুয়ে সম্পর্ক হল তাইওয়ান এবং প্যারাগুয়ে রাষ্ট্রদ্বয়ের মধ্যকার দ্বিপাক্ষিক সম্পর্ক। ৮ জুলাই, ১৯৫৭ সালে দুই দেশের সরকার পারস্পরিক কূটনৈতিক সম্পর্ক স্থাপন করেন। প্যারাগুয়ে পৃথিবীর ২২টি দেশের একটি এবং দক্ষিণ আমেরিকার একমাত্র দেশ, যারা প্রজাতন্ত্রী চীনকে (আরওসি) চীনের এবং তাইওয়ান দ্বীপের মূল এবং বৈধ সরকার হিসেবে স্বীকৃতি দেয়। ১৯৯৯ সাল থেকে তাইপেইয়ে প্যারাগুয়ের দূতাবাস রয়েছে। অসানসিঁওতে একটি দূতাবাস এবং সিউদাদ দেল এস্তেতে তাইওয়ানের একটি কনস্যুলেট-জেনারেল অফিস অবস্থিত। রাষ্ট্রদ্বয় পৃথিবীর দুই প্রান্তে অবস্থিত।
ইতিহাস
thumb|[[তাইওয়ান|তাইওয়ানে প্যারাগুয়ের রাষ্ট্রপতি হোরাশিও কার্তেস এবং আরওসির রাষ্ট্রপতি তিসাই ইং-ওয়েন সাক্ষাৎ করছেন।]]
প্যারাগুয়ে এবং প্রজাতন্ত্রী চীনের সরকার ১৯৫৭ সালের ৮ই জুলাই নিজেদের মধ্যে কূটনৈতিক সম্পর্ক স্থাপন করে। এরপরের বছরগুলোতে দুই দেশের সরকার সাংস্কৃতিক কনভেনশন (১৯৬১), বন্ধুত্বের চুক্তি (১৯৬৮) এবং পর্যটন ও বিনিয়োগ কনভেনশন (১৯৭৫) স্বাক্ষর করে।
জেনারেল আলফ্রেডো স্ট্রোয়েসনার এবং জেনারালিসিমো চিয়াং কাই-সেক শাসিত সমাজতন্ত্র-বিরোধী বন্ধুত্ব সম্পূর্ণ স্বাভাবিক ছিল। অনেক প্যারাগুইয়ান অফিসারকে তাইওয়ানের ফু হুসিং কাং কলেজে প্রশিক্ষণের জন্য পাঠানো হয়। ১৯৮৯ সালে স্ট্রোয়েসনারকে সরিয়ে ক্ষমতায় বসেন আন্দ্রেস রড্রেগেজ। এর পরপরই তিনি নিজেকে গণতান্ত্রিকভাবে নির্বাচিত রাষ্ট্রপতি হিসেবে দাবি করেন। তখনই গণপ্রজাতন্ত্রী চীনের পক্ষ থেকে কূটনৈতিক স্বীকৃতি পরিবর্তনের প্রস্তাব আসে। তবে অভিজ্ঞ জেনারেল ও রাজনীতিবিদ ওয়াং শেং, যিনি তখন তাইওয়ানের রাষ্ট্রদূত এবং কূটনৈতিক কর্মকর্তা হিসেবে কর্মরত ছিলেন, প্যারাগুয়েকে আরওসির সাথে সম্পর্ক বজায় রাখার পক্ষেই অবস্থান গ্রহণ করায়। সেইসাথে তাইওয়ানের উন্নয়নের সহযোগী হিসেবে প্যারাগুয়েকে পাশে পাওয়া, এবং তাইওয়ানের বাজারে প্রবেশ প্যারাগুয়ের জন্য অধিকতর লাভজনক হবে বলে তিনি প্যারাগুয়েকে বোঝাতে সমর্থ হন। অসানসিঁওতে নিয়োজিত আরওসির বাণিজ্যিক সহদূত তিসেং চেং-তে বলেন যে "আমি অনবরত বের করার চেষ্টা করেছি যে তাদের কাছ থেকে আমরা কি কিনতে পারি। এটা খুবই কঠিন ছিল, কারণ তাদের তরফ থেকে অফার করার মত কিছুই নেই।"
১৯৯০-এর দশক জুড়েই তাইওয়ান প্যারাগুয়ের একাধিক অর্থনৈতিক উন্নয়নমূলক প্রকল্পে সহায়ক ভূমিকা পালন করে। সেইসাথে প্যারাগুয়েকে প্রদত্ত ঋণের পরিমাণও বেড়ে গেছে। ২০০৯ সালের শুরুর দিকে তাইওয়ান সরকারকে ২০০ মিলিয়ন মার্কিন ডলারের উদৃত্ত ঋণ থেকে মুক্ত রাখার প্রস্তাব করা হয়।
ঐতিহাসিকভাবেই জাতিসংঘের সাধারণ পরিষদের সকল প্রকার প্রস্তাবে প্যারাগুয়ের কূটনীতিকেরা জাতিসংঘে তাইওয়ানের ফিরে আসার পক্ষে অবস্থান নেন। তবে, ২০০৮ সালের শরতে সদ্য নির্বাচিত প্যারাগুয়ের রাষ্ট্রপতি ফার্নান্দো লুগো (যার শপথ গ্রহণের দিন তাইওয়ানের মা ইং-জিউ উক্ত অনুষ্ঠানে উপস্থিত ছিলেন ) ঘোষণা করেন যে তার রাষ্ট্র ৬৩তম সাধারণ পরিষদের সভায় তারা এটা করবে না বলে জানান।
প্রস্তাবিত এফটিএ
২০০৪ সালে তাইওয়ান এবং প্যারাগুয়ে মুক্ত বাণিজ্য চুক্তি নিয়ে মধ্যস্থতা করার চেষ্টা করে, তবে এক্ষেত্রে প্যারাগুয়ের মারকসুরের সহযোগী দেশের (তাইওয়ানের সাথে কূটনৈতিক সম্পর্ক বিচ্ছিন্ন) কাছ থেকে অনুমোদনের প্রয়োজন হয়। এ বিষয়টিই প্রক্রিয়াকে জটিল করে তুলেছে। ২০০৯ সালের এপ্রিল মাস পর্যন্ত প্রস্তাবিত চুক্তিটি এখনও মধ্যস্থতা হবার প্রক্রিয়ায় রয়েছে।
সুমিত্রা নায়েক
সুমিত্রা নায়েক (জন্ম ৮ই মার্চ ২০০০) হলেন ভারতের ওড়িশা রাজ্যের জাজপুরের একজন মহিলা রাগবি খেলোয়াড়। তিনি ভারতের জন্য পদক জিতেছেন এবং সিঙ্গাপুরের বিরুদ্ধে হাড্ডাহাড্ডি লড়াইয়ের ম্যাচে পেনাল্টি কিকে গোল করে ২০১৯ সালের এশিয়ান মহিলা চ্যাম্পিয়নশিপে দেশের হয়ে ব্রোঞ্জ পদক জয়ে গুরুত্বপূর্ণ ভূমিকা পালন করেছেন।
ব্যক্তিগত জীবন এবং পটভূমি
সুমিত্রা ২০০০ সালের ৮ই মার্চ ওড়িশার জাজপুর জেলার দুবুরি গ্রামে জন্মগ্রহণ করেন। তাঁর মা তাঁর বাবার হাতে নির্যাতিত হতেন, তাই সন্তানদের খুব অল্প বয়সেই তাদের নিয়ে তিনি ভুবনেশ্বরে চলে যাওয়ার সিদ্ধান্ত নিয়েছিলেন। সুমিত্রার বাবা একবার তাঁদের ঘরে আটকে রেখে পরিবারটিকে জীবন্ত পুড়িয়ে মারার চেষ্টা করেছিলেন। তাঁর মাকে নিজের সন্তানদের বড় করার জন্য অন্য লোকের বাড়িতে কাজ করতে হয়েছিল।
ভুবনেশ্বরে, সুমিত্রা কলিঙ্গ ইনস্টিটিউট অফ সোশ্যাল সায়েন্সে (কিস) যোগ দেন, এই প্রতিষ্ঠানটি উপজাতীয় শিশুদের বিনামূল্যে শিক্ষা এবং ক্রীড়া প্রশিক্ষণ প্রদান করে। তিনি বর্তমানে এই প্রতিষ্ঠানের একজন স্নাতক ছাত্রী। তিনি ২০০৮ সালে কিস-এ রাগবি খেলা শুরু করেন যদিও তাঁর মা তাঁকে খেলতে দিতে রাজী ছিলেন না।
সুমিত্রা এখন কিস -এর এবং তাঁর গ্রামের মেয়েদের রাগবি শেখান। তিনি পুনেতে একটি টেড টকে বক্তব্যও রেখেছিলেন।
পেশাগত জীবন
সুমিত্রা কিস- এ প্রশিক্ষক রুদ্রকেশ জেনার অধীনে প্রশিক্ষণ নেন। ২০১০ সালে তাঁর রাষ্ট্রীয় পর্যায়ে আত্মপ্রকাশের পর, তিনি ২০১৪ সালে অনূর্ধ্ব-১৩ মহিলা রাগবি বিশ্বকাপে অংশগ্রহণ করেন। তিনি জাতীয় স্কুল গেমস এবং জাতীয় চ্যাম্পিয়নশিপেও অংশগ্রহণ করেছিলেন। দুবাইতে ২০১৬ সালে এশিয়ান গার্লস রাগবি সেভেনসে (অনূর্দ্ধ ১৮) ভারতের ব্রোঞ্জ পদক জয়ে তিনি গুরুত্বপূর্ণ ভূমিকা পালন করেছিলেন। ২০১৮ সালে, তিনি ভারতের অনূর্ধ্ব-১৮ রাগবি দলের অধিনায়ক নিযুক্ত হন।
২০১৯ সালের জুন মাসে, তিনি ১৫ জনের দলবিন্যাসে ভারতের প্রথম আন্তর্জাতিক জয়ে গুরুত্বপূর্ণ ভূমিকা পালন করেছিলেন। তিনি সিঙ্গাপুরের বিরুদ্ধে খেলার শেষ মুহুর্তে একটি পেনাল্টি মারেন, যা ভারতকে এশিয়া রাগবি মহিলা চ্যাম্পিয়নশিপে ব্রোঞ্জ পদক জিততে সাহায্য করেছিল। ১৫-এর বিন্যাসে এটি প্রথম জয় ছিল।
২০১৯ সালে সুমিত্রা ভারতীয় সিনিয়র দলে স্থান পেয়েছিলেন, এই দল আগস্ট মাসে জাকার্তায় এশিয়া রাগবি সেভেনস ট্রফিতে রৌপ্য পদক জিতেছিল। একই মাসে লাওসে এশিয়া রাগবি অনূর্ধ্ব-২০ মহিলা সেভেন সিরিজেও তিনি ভারতীয় দলের নেতৃত্ব দিয়েছিলেন।
ওড়িশার মুখ্যমন্ত্রী নবীন পট্টনায়েক এশিয়া রাগবি আনস্টপেবল মিট-এর জন্য ভারতীয় দলে নির্বাচিত হওয়ায় সুমিত্রাকে অভিনন্দন জানিয়েছেন।
মক্কা অবরোধ (৬৮৩)
মক্কা অবরোধ ৬৮৩ সালে দ্বিতীয় মুসলিম গৃহযুদ্ধের সময় সংঘটিত হয়। এসময় মক্কার প্রধান ছিলেন আবদুল্লাহ ইবনে জুবায়ের। উমাইয়া খলিফা প্রথম ইয়াজিদের বিপক্ষে সবচেয়ে শক্ত প্রতিপক্ষ ছিলেন আবদুল্লাহ ইবনে জুবায়ের। মদিনার পর ইসলামের আরেক পবিত্র শহর মক্কা ইয়াজিদের বিরুদ্ধে বিদ্রোহ করে। উমাইয়া কর্তৃপক্ষ আরবের বিদ্রোহ দমন করার জন্য সেনা প্রেরণ করে। উমাইয়া সেনারা মদিনার লোকদের পরাজিত করে শহরের নিয়ন্ত্রণ নেয়। কিন্তু মক্কা মাসব্যাপী অবরোধের মুখে পড়ে। এসময় কাবা আগুনে ক্ষতিগ্রস্ত হয়। ইয়াজিদের আকস্মিক মৃত্যুর খবর পৌছার পর অবরোধ সমাপ্ত হয়। উমাইয়া কমান্ডার হুসাইন ইবনে নুমায়েরের অনেক অনুরোধের পরও সিরিয়া গিয়ে খলিফা হওয়ার প্রস্তাবে আবদুল্লাহ ইবনে জুবায়ের সাড়া না দিলে তিনি একাই তার সেনাদের নিয়ে ফিরে আসেন। আবদুল্লাহ ইবনে জুবায়ের গৃহযুদ্ধের পুরো সময়েই মক্কায় ছিলেন। তবে মুসলিম বিশ্বে তিনি খলিফা হিসেবে ব্যাপকভাবে স্বীকৃত ছিলেন না। ৬৯২ সালে উমাইয়ারা আরেকটি সেনাদল প্রেরণ করে এবং এসময় মক্কা অবরোধ ও জয় করা হয়।
পটভূমি
উমাইয়া খিলাফতের প্রতিষ্ঠাতা খলিফা প্রথম মুয়াবিয়ার মৃত্যুর পর মুসলিম বিশ্ব অস্থিতিশীল অবস্থায় পড়ে। মুয়াবিয়া তার পুত্র প্রথম ইয়াজিদকে তার উত্তরাধিকারী মনোনীত করেছিলেন। তবে তার এই সিদ্ধান্ত সবার কাছে গ্রহণীয় হয়নি, বিশেষ করে মদিনার উচ্চ পর্যায়ের ব্যক্তিদের কাছে। খিলাফতের দুজন দাবিদার ব্যক্তি ছিলেন হুসাইন ইবনে আলি ও আবদুল্লাহ ইবনে জুবায়ের। উমাইয়াদের বিরুদ্ধে প্রথমে হুসাইন ইবনে আলি বিদ্রোহ করেন। ৬৮০ সালে কারবালার যুদ্ধে তিনি নিহত হন। এরপর উমাইয়াদের বিরুদ্ধে শক্ত প্রতিপক্ষ ছিলেন আবদুল্লাহ ইবনে জুবায়ের। তিনি মক্কা থেকে উমাইয়াদের প্রতিবাদ করে যান। তিনি দাবি করেন যে সকল কুরাইশের উপস্থিতিতে একটি সমাবেশের প্রথানুযায়ী খলিফা নির্বাচন করতে হবে এবং এই সমাবেশে শুধু উমাইয়ারা থাকবে এমন হতে পারবে না।
প্রথম ইয়াজিদ ও তার মদিনার গভর্নর আবদুল্লাহ ইবনে জুবায়ের এবং অসন্তুষ্ট অন্যান্য আনসার পরিবারের সাথে আলোচনার চেষ্টা করেন। শহরের চারপাশে মুয়াবিয়ার বৃহৎ কৃষি প্রকল্প নিয়ে মদিনের উচ্চপর্যায়ের অনেকে অসন্তুষ্ট ছিলেন। তারা ইয়াজিদকে খলিফার দায়িত্বের জন্য অযোগ্য মনে করতেন। ভবিষ্যত খলিফা মারওয়ান ইবনুল হাকামসহ উমাইয়া পরিবারের আরো অনেক সদস্যকে মদিনা থেকে বের করে দেয়া হয়। তাই ইয়াজিদ পরিস্থিতি নিয়ন্ত্রণে আনার জন্য প্রদেশে সৈন্য পাঠান এবং মুসলিম ইবনে উকাবা আল মুরিকে এর নেতৃত্ব দেয়া হয়। ৬৮৩ সালের ২৬ আগস্ট হারার যুদ্ধে তার ১২,০০০ সিরিয়ান সেনা মদিনার প্রতিরোধ প্রতিহত করতে সক্ষম হয় এবং মদিনার দিকে এগিয়ে যায়।
অবরোধ
মদিনা দখলের পর মুসলিম ইবনে উকাবা মক্কার দিকে অগ্রসর হন। কিন্তু পথিমধ্যে তিনি অসুস্থ হয়ে পড়েন এবং মুশাল্লালে মারা যান। এরপর তার অধীনস্থ হুসাইন ইবনে নুমায়ের আল সাকুনির কাছে নেতৃত্ব হস্তান্তর হয়। সেপ্টেম্বরে তারা মক্কায় পৌছান। আল-তাবারীর দ্বারা বর্ণিত বিবরণ অনুসারে, এটি অনেকটা উকবার ইচ্ছার পরিপন্থী ছিল, তবে ইয়াজিদের ইচ্ছা অনুযায়ী ছিল।
আল-হাররার যুদ্ধে কুরাইশ সেনাপতি আবদুল্লাহ ইবনে মুতি আল-মুখতার আল-সাকাফির সাথে মক্কার প্রতিরক্ষায় মুখ্য ভূমিকা পালনকারী মদিনার অনেকেই মক্কায় পালিয়ে গিয়েছিলেন। নাজদা ইবনে আমির আল-হানাফির নেতৃত্বে ইবনে আল-জুবায়েরও ইয়ামামা (মধ্য আরব) থেকে খারিজিদের সাথে যোগ দিয়েছিলেন। সেপ্টেম্বর মাসে হুসেনের সেনাবাহিনী মক্কায় পৌঁছে।  প্রথম যুদ্ধে ইবনে আল-জুবায়ের বিজয়ী হন,কিন্তু উমাইয়রা জেদ ধরেছিল এবং ২৪ শে সেপ্টেম্বর শহরটিকে অবরোধের কবলে রাখে এবং পাথর দিয়ে বোমা ফেলার জন্য ক্যাটপল্ট তৈরি করে।
আবদুল্লাহ ইবনে জুবায়ের ও তার সমর্থকরা আত্মসমর্পণে অসম্মতি জানান এবং একটি লড়াইয়ে তারা পরাজিত হওয়ার পর শহরের উপর অবরোধ আরোপ করা হয়। এতে উমাইয়ারা পাথরের গোলাবর্ষণের জন্য কেটাপুল্ট ব্যবহার করে। আবদুল্লাহ ইবনে জুবায়ের কাবা চত্বরে তার কমান্ড পোস্ট বসান। কাবা রক্ষার জন্য চারপাশে কাঠের একটি কাঠামো তৈরী করা হয়েছিল। ৩১ অক্টোবর রোববার এটিতে আগুন লেগে ধ্বংস হয়ে যায়। পরবর্তী অনেক সূত্রের মতে উমাইয়াদের গোলাবর্ষণের কারণে এই অগ্নিকাণ্ড ঘটে। তবে বেশি বিশ্বাসযোগ্য সূত্র অনুযায়ী আবদুল্লাহ ইবনে জুবায়েরের এক অনুসারীর হাতের মশাল থেকে আগুন লাগে।
২৬ নভেম্বর পর্যন্ত অবরোধ চলে। এসময় ইয়াজিদের মৃত্যুর খবর পৌছায়। এরপর হুসাইন ইবনে নুমায়ের আবদুল্লাহ ইবনে জুবায়েরের সাথে আলোচনায় আসেন। দামেস্কের উমাইয়া কর্তৃপক্ষ ইয়াজিদের তরুণ পুত্র দ্বিতীয় মুয়াবিয়াকে খলিফা ঘোষণা করলেও পরিস্থিতি বিভিন্ন প্রদেশে ভাল ছিল না। হুসাইন ইবনে নুমায়ের তাই আবদুল্লাহ ইবনে জুবায়েরকে খলিফা হিসেবে মানতে ইচ্ছুক ছিলেন এবং শর্ত দেন তাকে ক্ষমা ঘোষণা করতে হবে এবং হুসাইনের সাথে দামেস্ক যেতে হবে। ইবনে জুবায়ের দ্বিতীয় শর্তে রাজি ছিলেন না। কারণ এটি তাকে সিরিয়ান অভিজাতদের নিয়ন্ত্রণাধীন করে ফেলত। এরপর হুসাইন তার সেনাদল নিয়ে সিরিয়ার উদ্দেশ্যে রওনা হন।
পরবর্তী অবস্থা
উমাইয়া সেনাদের প্রত্যাবর্তনের ফলে মক্কায় ইবনে জুবায়েরের নিরঙ্কুশ নিয়ন্ত্রণ প্রতিষ্ঠিত হয়। উমাইয়া কর্তৃপক্ষের ভেঙে পড়ার পর তিনি দ্রুত উত্তর সিরিয়াসহ অধিকাংশ মুসলিমদের কাছে ন্যায়সংগত খলিফা হিসেবে স্বীকৃত হন। মারজ রাহিতের যুদ্ধে উমাইয়ারা মারওয়ান ইবনুল হাকামের নেতৃত্বে সিরিয়ায় তাদের অবস্থান শক্ত করতে সক্ষম এবং মিশরে নিয়ন্ত্রণ পুনপ্রতিষ্ঠা করে। ইরাকের নিয়ন্ত্রণ লাভের একটি চেষ্টা ব্যর্থ হয়। এতে উমাইয়া বিরোধী শিবিরে নেতা ছিলেন আল মুখতার। মসুলের নিকটে তারা উমাইয়াদের পরাজিত করে। পরবর্তী খলিফা আবদুল মালিক ইবনে মারওয়ান নিজ অবস্থান শক্ত করেন। অন্যদিকে ইবনে জুবায়েরের ভাই মুসাব ইবনে জুবায়ের উমাইয়া বিরোধী নেতা আল মুখতারকে পরাজিত করে ৬৮৭ সালে সমগ্র ইরাকের নিয়ন্ত্রণ লাভ করেন। ৬৯১ সালে খলিফা আবদুল মালিক ইবনে মারওয়ান জুফার আল কিলাবির কায়েসকে উমাইয়াদের নিকটে টানতে সক্ষম হন এবং ইরাকের দিকে অগ্রসর হন। মুসাব ইবনে জুবায়ের পরাজিত ও নিহত হন। ফলে উমাইয়ারা পূরবাঞ্চলজুড়ে তাদের নিয়ন্ত্রণ প্রতিষ্ঠা করতে সক্ষম হন। ৬৯২ সালে আরেকটি অবরোধের পর আবদুল্লাহ ইবনে জুবায়ের নিহত হন। এসময় গৃহযুদ্ধের অবসান হয়।
কাবার সংস্কার
উমাইয়ারা ফিরে যাওয়ার পর আবদুল্লাহ ইবনে জুবায়ের কাবা পুনর্নির্মাণ শুরু করেন। তিনি হাতিমে কাবাকে কাবার সাথে যুক্ত করে তার আদিরূপ ফিরিয়ে আনতে ইচ্ছুক ছিলেন। মুহাম্মদ নিজেও তার জীবদ্দশায় এমন ইচ্ছা করেছিলেন তবে তা নতুন ইসলাম গ্রহণকারীরা সঠিকভাবে বুঝতে পারবে না ভেবে বাস্তবায়ন করেননি। সম্পূর্ণ পাথর দিয়ে নতুনভাবে কাবা নির্মাণ করা হয় এবং এতে প্রবেশ ও বের হওয়ার জন্য পূর্ব ও পশ্চিমে দুটি দরজা স্থাপন করা হয়। তাছাড়া অর্ধবৃত্তাকার হাতিম কাবার সাথে যুক্ত করা হয়। হজরে আসওয়াদকে রূপার ফ্রেমে বাধিয়ে কাবায় সংযুক্ত করা হয়। উমাইয়ারা শহর পুনরায় জয় করলে হাতিমকে মূল ভবন থেকে বিচ্ছিন্ন করা হয় এবং পশ্চিম দরজায় দেয়াল তুলে দেয়া হয়। এই রূপেই কাবা বর্তমানকাল অবধি রয়েছে
অরুণিমা সিনহা
অরুণিমা সিনহা (জন্ম ২০ জুলাই ১৯৮৮) প্রথম মহিলা যিনি পা বাদ যাওয়ার পরে মাউন্ট এভারেস্ট ও ভিনসন স্তূপপর্বত জয় করেন।
উনি জাতীয় স্তরের ভলিবল খেলোয়াড় ছিলেন। ২০১১ সালে একটি ডাকাতদলকে বাধা দেওয়ার সময় ওনাকে চলন্ত ট্রেন থেকে ফেলে দেওয়া হয়। এর ফলে হাঁটুর নিচ থেকে ওনার একটি পা বাদ দিতে হয়।
সবকটি মহাদেশের সর্বোচ্চ শিখরগুলি জয় করা ওনার স্বপ্ন। ২০১৪ সালের মধ্যে উনি ছয়টি শিখর জয় করে ফেলেন, যা হল এশিয়ায় মাউন্ট এভারেস্ট, আফ্রিকায় কিলিমাঞ্জারো, ইউরোপ-এ এলব্রুস পর্বত, অস্ট্রেলিয়ায় মাউন্ট কস্চিয়স্কো, দক্ষিণ আমেরিকায় অ্যাকনকাগুয়া পর্বত ও ওশেনিয়ার পুঞ্চাক জায়া। ২০১৯ সালের ৪টা জানুয়ারি উনি অ্যান্টার্কটিকার ভিনসন স্তূপপর্বত জয় করেন।
প্রথম জীবন ও রেল দুর্ঘটনা
ভারতের উত্তরপ্রদেশ-এর আম্বেদকর নগর-এ অরুণিমা সিনহার জন্ম। উনি জাতীয় স্তরের ভলিবল খেলোয়াড় ছিলেন।
১২ এপ্রিল ২০১১ সালে উনি লখনউ থেকে দিল্লি যাওয়ার পদ্মাবতী এক্সপ্রেস ধরেন। সিআইএসএফ-এর পরীক্ষা দিতে উনি দিল্লি যাচ্ছিলেন। ট্রেনে একটি ডাকাত দল ওনার ব্যাগ ও সোনার চেন ছিনিয়ে নেওয়ার চেষ্টা করলে উনি বাঁধা দিতে যান। ফলস্বরুপ চলন্ত ট্রেন থেকে ওনাকে ফেলে দেওয়া হয়। অন্য একটি ট্রেন ওনার পায়ের ওপর দিয়ে চলে যায়। গুরুতর আহত অবস্থায় ওনাকে হাসপাতালে নিয়ে যাওয়া হয় ও ওনার প্রাণ বাচাতে ডাক্তাররা হাঁটুর তলা থেকে ওনাত একটি পা বাদ দিতে বাধ্য হন।
মাউন্ট এভারেস্ট জয়
চিকিৎসা চলাকালীন অরুণিমা এভারেস্ট আরোহণের সিদ্ধান্ত নেন। ক্রিকেট খেলোয়াড় যুবরাজ সিং-এর ক্যান্সারের বিরুদ্ধে লড়াই ও জয় ওনাকে অনুপ্রাণিত করে।
উত্তরকাশীর নেহেরু ইনস্টিটিউট অফ মাউন্টেনিয়ারিং-এ প্রাথমিক কোর্সে উনি ভালো ফল করেন। কৃত্রিম পায়ের সাহায্যে উনি পর্বতারোহণ করতে থাকেন। এভারেস্ট পর্বতশৃঙ্গ বিজয়ী প্রথম ভারতীয় মহিলা বাচেন্দ্রী পালের সাথে উনি যোগাযোগ করেন ও ওনার তত্ত্বাবধানে উত্তরকাশীতে ২০১২ সালে টাটা ষ্টীল এডভেঞ্চার ফাউন্ডেশনে প্রশিক্ষন নেন।
এভারেস্ট আরোহণের প্রস্তুতি স্বরূপ উনি আইল্যান্ড পিক (৬১৫০ মিটার) জয় করেন ২০১২ সালে।
২১ মে ২০১৩ সালে, ১৭ ঘণ্টার কঠিন আরোহণের পর, সকাল ১০ঃ৫৫ মিনিটে, পা বাদ যাওয়া, বিশ্বের প্রথম মহিলা রুপে এভারেস্ট জয় করেন অরুণিমা সিনহা। শৃঙ্গে উঠতে ওনার মোট ৫২ দিন লেগেছিল।
পুরস্কার
২০১৫ সালে ভারতের চতুর্থ সর্ব্বোচ্চ অসামরিক সম্মান, পদ্মশ্রী দেওয়া হয় অরুণিমাকে।
শেখ শাহ আলম
শেখ শাহ আলম হলেন একজন ভারতীয় রাজনীতিবিদ যিনি অসম গণ পরিষদের রাজনীতির সাথে যুক্ত। তিনি আসাম বিধানসভার প্রাক্তন বিধায়ক।
রাজনৈতিক জীবন
শেখ শাহ আলম ২০০১ সালে আসাম বিধানসভার গোয়ালপাড়া পশ্চিম বিধানসভা কেন্দ্রের বিধায়ক হিসেবে নির্বাচিত হন। ২০১১ সালে তিনি পুনরায় গোয়ালপাড়া পশ্চিম বিধানসভা কেন্দ্রের বিধায়ক হিসেবে নির্বাচিত হন। ২০১৯ সালে তিনি নিখিল ভারতীয় সংযুক্ত গণতান্ত্রিক মোর্চা থেকে অসম গণ পরিষদে যোগ দেন।
জোসেফ কনফোর্ট
জোসেফ কনফোর্ট (ডিসেম্বর ১০, ১৯২৫ – ৪ মার্চ, ২০১৯) ছিলেন স্পার্কস, নেভাদার একজন আইনি পতিতালয়ের মালিক, আইনী পতিতাবৃত্তি আন্দোলনের মুখপাত্র, একজন পেশাদার বক্সিং প্রবর্তক, রেস্তোরাঁর মালিক, জনহিতৈষী এবং নেভাদার রাষ্ট্রনায়ক, যিনি মার্কিন যুক্তরাষ্ট্রের বিচার বিভাগকে বিব্রত করেছিলেন। তিনি মুস্তাং রাঞ্চ পতিতালয়ের মালিক ছিলেন, ফেডারেল আইন এবং নেভাদার আইনকে প্রভাবিত করেছিলেন এবং পপ সংস্কৃতির কড়া সমালোচক ছিলেন, যা পতিতা ও পতিতাবৃত্তি সম্পর্কে মানুষের মনোভাব এবং মতামতকে প্রভাবিত করেছিল। তিনি স্যালি কনফোর্টে (নি বার্গেস) কে বিয়ে করেছিলেন।
২০১৪ সালের কায়রো হোটেল গণধর্ষণ মামলা
২০১৪ সালের এপ্রিল মাসে, মিশরের কায়রোর বিলাসবহুল ফেয়ারমন্ট নাইল সিটি হোটেলে একটি কথিত গণধর্ষণের ঘটনা ঘটে, যেখানে ধনী পরিবারের একদল যুবক একটি মেয়েকে মাদকাসক্ত করে ও ধর্ষণ করে। অভিযোগগুলি ২০২০ সালের জুলাই মাস পর্যন্ত উপস্থিত হয়নি।
অপরাধীদের বিরুদ্ধে অভিযোগ করা হয়েছে যে তারা ভুক্তভোগীর শরীরে তাদের নামের প্রথম অক্ষর লিখেছেন, অপরাধ রেকর্ডিং করেছেন ও তাদের বন্ধুদের কাছে পাঠিয়েছেন।
ঘটনা প্রকাশের আগের ঘটনা
মিশরে সোশ্যাল মিডিয়া ব্যবহারকারীরা হয়রানি ও ধর্ষণ সম্পর্কিত অনেক ক্ষেত্রে ২০২০ সালে বেশ কয়েকবার বিতর্কের জন্ম দিয়েছিল, যার পরে বিচারিক কর্তৃপক্ষ ভুক্তভোগীদের পাবলিক প্রসিকিউশনে রিপোর্ট জমা দিতে উৎসাহিত করেছিল। সেই সব মামলার মধ্যে যা আহমেদ বাসাম জাকির মামলা হিসেবে পরিচিত ছিল, যেখানে বেশ কিছু মিশরীয় মেয়ে বলেছিল যে তারা তাকে হয়রানি করে ও ধর্ষণ করে, এরপর কর্তৃপক্ষ তাকে গ্রেপ্তার করে এবং পাবলিক প্রসিকিউশন অভিযোগের তদন্ত শুরু করে ও একটি মিশরীয় আদালত তদন্তের জন্য তার কারাদণ্ডের আদেশ দেন।
মিশরীয় অভিনেত্রী এবং সেই সময়কালে সামাজিক নেটওয়ার্ক সাইটের ব্যবহারকারীরা হয়রানির অনেক ঘটনার বিবরণ প্রকাশ করেছেন। অনেকেই মিশরে হয়রানির বিরুদ্ধে প্রচারণাকে #মি টু ক্যাম্পেইন নামে পরিচিত বলে উল্লেখ করেছেন, যা বেশ কয়েকটি দেশে নারীর বিরুদ্ধে অনৈতিক চর্চা প্রকাশ করেছে।
মিশরীয় পার্লামেন্টের লেজিসলেটিভ কমিটি ফৌজদারি কার্যবিধি আইন সংশোধন করতে সম্মত হয়েছে, যাতে সরকার কর্তৃক জমা দেওয়া একটি প্রস্তাবনা অন্তর্ভুক্ত করা হয় এবং হয়রানি সংক্রান্ত অপরাধে ভুক্তভোগীদের তথ্যের গোপনীয়তা নিশ্চিত করা হয়, যখন এই ভুক্তভোগীরা সেই অপরাধগুলি রিপোর্ট করতে যাবেন। যৌন নিপীড়নের অভিযোগ সংক্রান্ত মিশরীয় সামাজিক রীতিনীতি অতিক্রম করার প্রচেষ্টায়।
ঘটনার বিবরণ
প্রচারিত সাক্ষ্য অনুযায়ী, ঘটনাটি ২০১৪ সালের ফেব্রুয়ারি মাসে ঘটে। ফেয়ারমন্ট নাইল সিটি হোটেলে বিখ্যাত 'টি ডান্স' (বাংলা: চা নৃত্য) পার্টির পরের অনুষ্ঠানে, ধনী পরিবারের একদল যুবক, এক তরুণীর পানীয়তে জিএইচবি (তারিখ ধর্ষণের ওষুধ) মিশিয়েদেয়, তার প্রাণহীন দেহকে গণধর্ষণ করে, অঙ্কন করে ও তার ভুক্তভোগীর শরীরে তাদের মানের আদ্যক্ষর স্বাক্ষর করে। তারা তাকে হোটেলের কক্ষের আশেপাশে প্রপড করে, তার উপর শ্যাম্পুর বোতল রাখে, তার সাথে নির্জীব বস্তুর মতো আচরণ করে। তারা গর্বের সাথে পুরো অপরাধের ভিডিও টেপ করেছে ও গর্বের সাথে ইমেইলের মাধ্যমে বছরের পর বছর এটি ছড়িয়ে দিয়েছে।
ধরণীধর চৌধুরী
ধরনীধর চৌধুরী (Dharanidhar Chowdhury), (? - ২৪ ডিসেম্বর, ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বীরভূম ষড়যন্ত্র মামলায় দণ্ডিত হন। কারাগারে অমানুষিক অত্যাচারে তার মৃত্যু ঘটে।
জম্মু-শ্রীনগর জাতীয় সড়ক
জম্মু শ্রীনগর জাতীয় মহাসড়ক জাতীয় মহাসড়ক ৪৪ এর উত্তরতম অংশ (সকল জাতীয় মহাসড়ক পুনসংখ্যায়নের পূর্বের এটি জাতীয় মহাসড়ক ১এ ছিল)। এটি কাশ্মীর উপত্যকায় শ্রীনগরে শুরু হয়ে দক্ষিণ জম্মু শহরের দিকে গেছে।
কাশ্মীর উপত্যকাকে ভারতের অন্যান্য অংশের সাথে যুক্তকারী দুটি সড়কের মধ্যে এটি একটি, অন্যটি হল মুঘল সড়ক। এর যানচলাচল দুটি নিয়ন্ত্রণ কক্ষ থেকে নিয়ন্ত্রিত হয়, একটি শ্রীনগরে অপরটি জম্মু শহরে।
বৈশিষ্ট্য
মহাসড়কটি শ্রীনগরের লাল চক থেকে শুরু হয়ে পুলওয়ামা জেলা, আনন্তনাগ জেলা, কুলগাম জেলা, রামবন জেলা ও উধমপুর জেলা অতিক্রম করে জম্মুতে গিয়ে শেষ হয়েছে। মহাসড়কটি কাশ্মীর উপত্যকায় ৬৮ কিলোমিটার পর্যন্ত অতিক্রম করেছে (কাজীগান্ড পর্যন্ত), এরপর কিছু ধারাবাহিক পর্বতমালা অতিক্রম করার পর জম্মু পৌছেছে। পর্বতমালাসমূহে, ভারী তুষারপাত ও ঘন ঘন ভূমিধ্বসের কারণে প্রায় সময়ই মহাসড়ক বন্ধ থাকে।
উন্নতি
জম্মু ও কাশ্মীর সরকার মহাসড়ক বজায় রাখতে বিভিন্ন উন্নয়ন করে। যাত্রা আরামদায়ক ও সংক্ষিপ্ত করতে অনেক জায়গায় নতুন ও সোজা রোডবেড তৈরি করে। বিশেষকরে টানেলসমূহ, যেমন চেনানী নাশরি সুরঙ্গপথ ও বানিহাল কাজীগান্ড সড়ক সুরঙ্গপথ জম্মু ও শ্রীনগরের ৩০ কিলোমিটার দুরত্ব কমিয়েছে (পূর্বে ২৯৫ কিলোমিটার ছিল) এবং শীতকালীন বন্ধ কমিয়ে দিয়েছে।
বিপত্তি
এ মহাসড়কেই ২০১৯ সালের ১৪ ফেব্রুয়ারি নিরাপত্তা বাহিনীর সদস্যদের বহনকারী একটি গাড়িকে ভারতের জম্মু ও কাশ্মীর রাজ্যের পুলওয়ামা জেলার লেথপোরায় (আবন্তিপোরারের কাছে) স্করপিও গাড়ি দ্বারা আত্মঘাতী বোমা হামলা করে সন্ত্রাসবাদীরা। এই হামলার ফলে ৪৮ জন সেন্ট্রাল রিজার্ভ পুলিশ ফোর্স (সিআরপিএফ) কর্মীর এবং আক্রমণকারীর মৃত্যু ঘটে। এই হামলার দায় পাকিস্তান-ভিত্তিক ইসলামী জঙ্গি গোষ্ঠী জইশ-ই-মুহাম্মদ স্বীকার করেছে।
বৃহন্নলা (দ্ব্যর্থতা নিরসন)
বৃহন্নলা বলতে বোঝানো যেতে পারেঃ
ক্র্যাশ ল্যান্ডিং অন ইউ
ক্র্যাশ ল্যান্ডিং অন ইউ হলো ২০১৯ সালের একটি দক্ষিণ কোরীয় মেয়েকে কেন্দ্র করে একটি দক্ষিণ কোরীয় টেলিভিশন ধারাবাহিক যেখানে ধারাবাহিকের মূল চরিত্র অর্থাৎ ঐ মেয়েটি জরুরি অবস্থায় দক্ষিণ কোরিয়ার শত্রু দেশ উত্তর কোরিয়ায় অবতরণ করতে বাধ্য হয়। ধারাবাহিকটি টিভিএন চ্যানেলে ১৪ই ডিসেম্বর, ২০১৯ এ প্রিমিয়ার হয় ও এতে বিভিন্ন মূল চরিত্রগুলিতে অভিনয় করেন হিউন বিন্, সোন্ ইয়ে-জিন্, কিম্ জং-হিউন্, সেও জি-হিয়ে।
ক্র্যাশ ল্যান্ডিং অন ইউ হলো দক্ষিণ কোরীয় ক্যাবল টেলিভিশনের ইতিহাসে তৃতীয় সর্বোচ্চ রেটযুক্ত কোরিয়ান টেলিভিশন ধারাবাহিক।
সংক্ষিপ্তসার
ক্র্যাশ ল্যান্ডিং অন ইউ ইউন সে-রি নামক একজন ধনশালী দক্ষিণ কোরীয় মেয়ে এবং রি জং-হিউক নামের উত্তর কোরীয় সেনার একজন উচ্চ-পদাধিকারীর গোপন প্রেম কাহিনীকে ঘিরে একটি ধারাবাহিক। একদিন সিওল শহরের উত্তরে কোরীয় অসামরিকীকৃত অঞ্চলের নিকটে প্যারাগলাইডিং করার সময়ে ইউন সে-রী হঠাৎই একটি ঘূর্ণিঝড়ের মুখোমুখি হয় ও দুর্ঘটনাক্রমে উত্তর কোরিয়ার সীমান্তের ভেতর প্রবেশ করে ফেলেন। সেখানে, তার দেখা হয় উত্তর কোরীয় সীমান্তরক্ষী রী জং-হিউক এর সাথে, যে সামান্য কাকুতিমিনতির পর রাজি হয় ইউন সে-রী-কে নিরাপদভাবে তার দেশে ফিরিয়ে দিতে। তবে, বিভিন্ন ঘটনার জেরে ইউন সে-রি-কে অবিলম্বেই ফেরানো সম্ভব না হওয়ার দরুন, রী জং-হিউক তার সঙ্গে সময় কাটাতে থাকে তথা দুটি শত্রু দেশ থেকে আসা সত্ত্বেও সময়ের সাথে সাথে তাদের মাঝে জন্মায় প্রেম ও ভালোবাসা একে-অপরের জন্য (যাতে করে ধারাবাহিকটিরর তুলনা করা হয় রোমিও ও জুলিয়েট এর সাথে)।
প্রযোজনা
প্রথম স্ক্রিপ্ট পঠনটি ৩১শে জুলাই, ২০১৯ নাগাদ সিওলের সংগাম-ডাংয়ে হয়।
২০১৯ সালের আগস্ট মাসের শেষের দিকে সুইজারল্যান্ডে শুটিং আরম্ভ হয় ও পরবর্তীকালে, চুসোক পার্বণের ছুটির পর চিত্রগ্রহণ চালিয়ে যেতে অভিনেতা এবং কলাকুশলীবৃন্দ মঙ্গোলিয়ার উদ্দেশ্যে রওনা হন।
গুণমাননির্ধারণ
এই সারণীতে, সর্বনিম্ন রেটিংগুলিকে চিত্রিত করছে এবং  সর্বোচ্চ রেটিংগুলিকে চিত্রিত করছে।
ক্রোমিয়াম (দ্ব্যর্থতা নিরসন)
ক্রোমিয়াম হলো একধরনের রাসায়নিক মৌল, যার প্রতীক বা সংকেত Cr এবং পারমাণবিক সংখ্যা ২৪।
ক্রোমিয়াম শিরোনাম বলতে বুঝাবে:
ক্রোমিয়াম (ওয়েব ব্রাউজার)
ক্রোমিয়াম হলো একটি ওপেন সোর্স ওয়েব ব্রাউজার। গুগল ক্রোম ব্রাউজারকে সোর্স কোড প্রদানের জন্য গুগল এই প্রকল্পটি শুরু করে। গুগল ক্রোম এবং ক্রোমিয়াম ব্রাউজার একে অপরকে তাদের বেশিরভাগ কোড ও ফিচারসমূহ শেয়ার করে থাকে, যদিও উভয় ব্রাউজারের মধ্যে ফিচার, লোগো এবং লাইসেন্সিংয়ের ক্ষেত্রে সামান্য পার্থক্য রয়েছে। ক্রোমিয়াম প্রকল্পের নামটি নেওয়া হয় ক্রোমিয়াম নামক মৌল থেকে।
লাইসেন্সিং
গুগল কর্তৃপক্ষ ক্রোমিয়াম ব্রাউজারকে মূলত বিএসডি লাইসেন্সের আওতায় প্রকাশ করে। এছাড়াও এটি ওপেন সোর্স লাইসেন্স, এমআইটি লাইসেন্স, এলজিপিএল লাইসেন্স সহ আরও কয়েকটি লাইসেন্সের আওতাভুক্ত।
মজিবুল হক চৌধুরী
মজিবুল হক চৌধুরী জাতীয় পার্টির রাজনীতিবিদ ও ফেনী-৩ আসন এর সাবেক সংসদ সদস্য।
কর্মজীবন
চৌধুরী ১৯৮৬ ও ১৯৮৮ সালে জাতীয় পার্টি (এরশাদ) প্রার্থী হিসাবে ফেনী-৩ থেকে সংসদ সদস্য নির্বাচিত হয়েছিলেন।
S
থাম্ব| "S" বর্ণের কার্সিভ চিত্র এস বা S (ess, বহুবচল esses ) ইংরেজি বর্ণমালার ১৯তম বর্ণ । এই বর্ণ ল্যাতিন বর্ণমালাতেও আছে ।
ইতিহাস
গ্রিক বর্ণমালায় এধরনের বর্ণ ছিলো না । তাই দন্ত্য থেকে "হিসহস' শব্দ উচ্চারণ করতে সিগমা বর্ণের ব্যবহার শুরু হয়েছে । তবে ল্যাতিন এবং ইটুরিয়ানরা এই বর্ণের ব্যবহার জানতো । আধুনিক বর্ণমালায় এই বর্ণটি প্রচুর ব্যবহৃত হচ্ছে ।
দীর্ঘ 'S'
চতুর্দশ শতকের দিকে  ছোট  's' এর  আকৃতি ছিলো 'ſ',যাকে দীর্ঘ এস বলা হত ।তারপরে বড়ো হাতের অক্ষর হিসেবে 'S' আকৃতির ব্যবহার করা হয় । লেখার সময় শব্দের শেষে  's' আকৃতিও ব্যবহার করা হয় ।
ফিল্মি
ফিল্মি ভারতের একটি চলচ্চিত্রভিত্তিক টিভি চ্যানেল, যার প্রধান কার্যালয় মুম্বইতে অবস্থিত। চ্যানেলটি ২০০৬ সালের ফেব্রুয়ারি মাসের ১২ তারিখে যাত্রা শুরু করে।
অনুষ্ঠানমালা
চলচ্চিত্রের পাশাপাশি চ্যানেলটি বিভিন্ন রকম অনুষ্ঠানমালাও প্রচার করে। এগুলো হল:
ভিনসেঞ্জো কলোসিমো
ভিনসেঞ্জো কলোসিমো (ফেব্রুয়ারী ১৬, ১৮৭৮ - ১১ মে, ১৯২০), জেমস " বিগ জিম " কলোসিমো বা " ডায়মন্ড জিম " নামে পরিচিত, একজন ইতালীয়-মার্কিন মাফিয়া অপরাধের বস ছিলেন, যিনি ১৮৯৫ সালে ইতালির ক্যালাব্রিয়া থেকে দেশত্যাগ করেছিলেন এবং শিকাগোতে একটি অপরাধমূলক সাম্রাজ্য তৈরি করেছিলেন। পতিতাবৃত্তি, জুয়া এবং তাণ্ডবের উপর ভিত্তি করে। তিনি ক্ষুদ্র অপরাধের মাধ্যমে এবং পতিতালয়ের শিকলের নেতৃত্ব দিয়ে ক্ষমতা অর্জন করেছিলেন। প্রায় ১৯০২ থেকে ১৯২০ সালে তার মৃত্যু পর্যন্ত, তিনি একটি গ্যাংয়ের নেতৃত্ব দিয়েছিলেন যা তার মৃত্যুর পরে শিকাগো আউটফিট নামে পরিচিত হয়েছিল।
হরষপুর রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে হরষপুর রেলওয়ে স্টেশন তৈরি করা হয়।
ইরিত্রিয়ার ইতিহাস
থাম্ব|CIA থেকে প্রকাশিত ইরিত্রিয়া-র মানচিত্র । ইরিত্রিয়া হল একটি প্রাচীন নাম, যা এর অতীতে গ্রীক ফর্ম এরেথ্রিয়া এবং এর উৎপন্ন লাতিন ফর্ম এরিথ্রিয়া এর সাথে যুক্ত ছিল। এই নামটি লোহিত সাগরের সাথে সম্পর্কিত। ইটালিয়ানরা উনিশ শতকে আসমারার চারপাশে ইরিত্রিয়া উপনিবেশ তৈরি করেছিল এবং এর বর্তমান নাম দিয়ে এর নামকরণ করেছিল। দ্বিতীয় বিশ্বযুদ্ধের পরে ইরিত্রিয়া ইথিওপিয়ার সাথে যুক্ত হয়েছিল। ১৯৯১ সালে ইরিত্রিয়ান পিপলস লিবারেশন ফ্রন্ট ইথিওপীয় সরকারকে পরাজিত করেছিল। ইরিত্রিয়া আনুষ্ঠানিকভাবে ২৪ মে, ১৯৯১ এ তার স্বাধীনতার প্রথম বার্ষিকী উদ্‌যাপন করেছে।
ইরিত্রিয়ার স্বাধীনতা যুদ্ধ
ইরিত্রিয়াকে ইথিওপিয়ার অন্তর্ভুক্ত করার জন্য ১৯৫৮ সালে মূলত শিক্ষার্থী, বুদ্ধিজীবী এবং শহুরে মজুরদের সমন্বয়ে গঠিত সংগঠন ইরিত্রিয়ান লিবারেশন মুভমেন্ট (ইএলএম) প্রতিষ্ঠার মধ্য দিয়ে শুরু হয়েছিল জঙ্গী বিরোধীতা। হামিদ ইদ্রিস আওয়াতের নেতৃত্বে ইএলএম, প্রাক্তন ইরিত্রিয়ান আসকারির নেতৃত্বে, সাম্রাজ্যীয় ইথিওপীয় রাষ্ট্রের কেন্দ্রীয়ীকরণ নীতিগুলির প্রতিরোধ গড়ে তোলার উদ্দেশ্যে গোপন রাজনৈতিক কর্মকাণ্ডে জড়িত। তবে ১৯৬২ সালের মধ্যে, ইএলএম সাম্রাজ্য কর্তৃপক্ষ আবিষ্কার করেছিল এবং ধ্বংস করেছিল। সম্রাট হাইলি স্ল্যাসি একতরফাভাবে ইরিট্রিয়ান সংসদ ভেঙে দিয়েছিলেন এবং ১৯৬২ সালে অবৈধভাবে দেশটি দখল করেছিলেন। ১৯৭৪ সালে একটি অভ্যুত্থানে হেইল সেলেসি ক্ষমতাচ্যুত হওয়ার পরে যুদ্ধ অব্যাহত ছিল। নতুন ইথিওপিয়ার সরকার দার্গ ছিলেন শক্তিশালী মেনজিস্তু হেইল মারিয়ামের নেতৃত্বে মার্কসবাদী সামরিক জান্তা। ১৯৬০ সালে কায়রোতে নির্বাসনপ্রাপ্ত ইরিত্রিয়ান লিবারেশন ফ্রন্ট (ইএলএফ) প্রতিষ্ঠা করেছিলেন, যা ১৯৬০ এর দশকে ইরিত্রীয় স্বাধীনতা সংগ্রামকে নেতৃত্ব দিয়েছিল। ইএলএমের বিপরীতে, গোড়া থেকেই ইএলএফ ইরিত্রানের স্বাধীনতার পক্ষে সশস্ত্র সংগ্রাম চালানোর দিকে ঝুঁকেছিল। ইএলএফ মূলত এই অঞ্চলের পশ্চিম প্রান্তে গ্রামীণ নিম্নভূমি থেকে ইরিত্রিয়ান মুসলমানদের সমন্বয়ে গঠিত হয়েছিল। ১৯৬১ সালে ইএলএফের রাজনৈতিক চরিত্রটি অস্পষ্ট ছিল, তবে সিরিয়া ও ইরাকের মতো উগ্র আরব রাষ্ট্রগুলি ইরিত্রিয়াকে প্রধানত মুসলিম অঞ্চল হিসাবে দেখেছিল যে তারা ইথিওপিয়ার নিপীড়ন ও সাম্রাজ্যিক আধিপত্য থেকে বাঁচতে লড়াই করছে। এই দুটি দেশ তাই ইএলএফকে সামরিক এবং আর্থিক সহায়তা সরবরাহ করেছিল।
ইএলএফ ১৯৬১ সালে সামরিক অভিযান শুরু করে এবং ১৯৬২ সালে ফেডারেশন ভেঙে দেওয়ার প্রতিক্রিয়াতে এর কার্যক্রম তীব্র করে তোলে। ১৯৬৭ সালের মধ্যে ইএলএফ কৃষকদের মধ্যে বিশেষ করে ইরিত্রিয়ার উত্তর ও পশ্চিম এবং ম্যাসাভা বন্দরের আশেপাশে যথেষ্ট সমর্থন লাভ করেছিল। হাইলি সেলেসি ইরিত্রিয়া পরিদর্শন করে এবং এর বাসিন্দাদের আশ্বাস দিয়েছিলেন যে তারা নতুন ব্যবস্থার অধীনে সমান হিসাবে বিবেচিত হবে বলে বর্তমান অস্থিরতা শান্ত করার চেষ্টা করেছিল। যদিও তিনি ১৯৬৭ সালের শুরুর দিকে প্রধানত খ্রিস্টান পার্বত্য অঞ্চলে সমবেত হওয়ার আশায় অফিস, অর্থ এবং উপাধি দিতেন, তবে ইথিওপিয়ার সাম্রাজ্য গোয়েন্দা পুলিশও ইরিত্রিয়ায় একাধিক তথ্যপ্রযুক্তির নেটওয়ার্ক স্থাপন করেছিল এবং নিখোঁজ হয়েছিল, একই জনগোষ্ঠীর মধ্যে ভয় ও হত্যাকাণ্ড বেশ কয়েকজন বিশিষ্ট রাজনৈতিক ব্যক্তিত্বকে নির্বাসনে নিয়ে যায়। এ সময় আসমারাতে বেশ কয়েকটি ছাত্র বিক্ষোভ চলাকালীন ইম্পেরিয়াল পুলিশ গুলি চালিয়ে প্রচুর তরুণকে হত্যা করেছিল। রাজকীয় সেনাবাহিনীও ১৯৭৪ সালে ড্রাগ দ্বারা সম্রাটকে ক্ষমতাচ্যুত হওয়া পর্যন্ত সক্রিয়ভাবে গণহত্যা চালিয়েছিল।
১৯৭১ এর মধ্যে ইএলএফ ক্রিয়াকলাপ হুমকির পক্ষে যথেষ্ট হয়ে উঠল সম্রাট ইরিত্রিয়ায় সামরিক আইন ঘোষণা করেছিলেন। তিনি লড়াই চালিয়ে যাওয়ার জন্য ইথিওপিয়ার প্রায় অর্ধেক সেনা মোতায়েন করেছিলেন। কৌশল নিয়ে অভ্যন্তরীণ বিরোধ অবশেষে ইএলএফ এর খণ্ডন এবং ইরিত্রিয়ান পিপলস লিবারেশন ফ্রন্টের (ইপিএলএফ) ১৯৭২ সালে প্রতিষ্ঠার দিকে পরিচালিত করে। এই বহু-জাতিগত আন্দোলনের নেতৃত্ব বামপন্থী খ্রিস্টানরা অসন্তুষ্টির দ্বারা প্রভাবিত হয়েছিল যারা এরিটিরিয়ার প্রধান ভাষা তিগ্রিনিয়ায় কথা বলত। ছড়িয়ে ছিটিয়ে থাকা সশস্ত্র সংঘাত ১৯৭২ থেকে ১৯৭৪ সাল পর্যন্ত উভয় গ্রুপের মধ্যে সংঘটিত হয়েছিল, এমনকি তারা ইথিওপীয় বাহিনীর সাথে লড়াই করেছিল। ১৯৭০ এর দশকের শেষভাগে, ইপিএলএফ ইথিওপীয় সরকারের বিরুদ্ধে লড়াইয়ের প্রভাবশালী সশস্ত্র ইরিত্রিয়ান গ্রুপে পরিণত হয়েছিল এবং ইসাইয়াস আফেওয়ারকি এর নেতা হিসাবে আবির্ভূত হয়েছিল। ইথিওপিয়ার বিরুদ্ধে লড়াই করতে ব্যবহৃত বেশিরভাগ উপাদান সেনাবাহিনী থেকে নেওয়া হয়েছিল। ১৯৭৭ সালের মধ্যে ইপিএলএফ ইথিওপীয়দের ইরিত্রিয়া থেকে বিতাড়িত করার জন্য প্রস্তুত মনে হয়েছিল। যাইহোক, একই বছর ইথিওপিয়ায় সোভিয়েত অস্ত্রের বিশাল বিমানটি ইথিওপীয় সেনাবাহিনীকে এই উদ্যোগ ফিরে পেতে সক্ষম করেছিল এবং ইপিএলএফকে গুল্মে ফিরে যেতে বাধ্য করেছিল। ১৯৭৮ এবং ১৯৮৬ এর মধ্যে ডের্গ স্বাধীনতা আন্দোলনের বিরুদ্ধে আটটি ব্যর্থ বড় ধরনের আক্রমণ চালাচ্ছিল। ১৯৮৮ সালে ইপিএলএফ উত্তর-পূর্ব ইরিত্রিয়ায় ইথিওপীয় সেনাবাহিনীর সদর দফতর আফাবেতকে ধরে নিয়ে যায় এবং প্রায় এক তৃতীয়াংশ ইথিওপীয় সেনাবাহিনীকে পদক্ষেপ না করে এবং ইথিওপীয় সেনাবাহিনীকে ইরিত্রিয়ার পশ্চিমাঞ্চলীয় নিম্নভূমিতে সেনা বাহিনী থেকে সরে আসতে বাধ্য করে। এরপরে ইপিএলএফের যোদ্ধারা ইরিত্রিয়ার দ্বিতীয় বৃহত্তম শহর কেরেনকে ঘিরে অবস্থানে চলে যায়। এদিকে, অন্যান্য মতবিরোধী আন্দোলনগুলি ইথিওপিয়া জুড়ে অগ্রসর হয়েছিল। ১৯৮০ এর দশকের শেষে সোভিয়েত ইউনিয়ন মঙ্গিস্তুকে জানায় যে এটি তার প্রতিরক্ষা এবং সহযোগিতা চুক্তি নবায়ন করবে না। সোভিয়েতের সমর্থন ও সরবরাহ প্রত্যাহারের সাথে সাথে ইথিওপীয় সেনাবাহিনীর মনোবল নিমজ্জিত হয়ে যায় এবং ইপিএলএফ সহ অন্যান্য ইথিওপিয়ার বিদ্রোহী বাহিনীও ইথিওপীয় অবস্থানগুলিতে অগ্রসর হতে থাকে। ১৯৮০ সালে স্থায়ী পিপলস ট্রাইব্যুনাল স্থির করে যে ইরিত্রীয় জনগণের আত্ম-নির্ধারণের অধিকারটি বিচ্ছিন্নতার একধরনের প্রতিনিধিত্ব করে না।
মাধব কন্দলী
মাধব কন্দলী (Madhava Kandali; মাধৱ কন্দলী) ১৪শ শতিকার অসমের কছাড়ী রাজসভার কবি ছিলেন। তিনি উত্তর ভারতে সর্বপ্রথম বাল্মিকি রচিত রামায়ণ অসমীয়া ভাষায় কথা রামায়ণ নামে অনুবাদ করেন। মহাপুরুষ শ্রীমন্ত শংকরদেব তাঁকে অপ্রমাদী কবি উপাধীতে বিভূষিত করেন।
কাব্যকৃতি
হিন্দু ধর্মে দিক্ষিত রাজা মহামাণ্যকের অনুরোধে মাধব কন্দলী বাল্মীকি রচিত রামায়ণ অসমীয়া ভাষায় অনুবাদ করেন। তার প্রায় ১০০বছর পর কৃত্তিবাসী রামায়ণ ও তুলসীদাস কর্তৃক রাম-চরিত-মানস রচিত হয়। মাধব কন্দলী সহজ ও সরল ভাষায় কাব্যটি রচনা করেন। এই কাব্যের বিবরনে অসমীয়া ভাষার প্রথম রূপ ও সেই সময়ের প্রচলিত রীতিনীতির আভাস পাওয়া যায়। ভাষার সরলতা ও কাব্যিক গুনের দিকে লক্ষ্য করে মাধব কন্দলী রচিত রামায়ণ কাব্যকে প্রাচীন অসমীয়া সাহিত্যের অন্যতম গুরুত্বপূর্ণ অবদান রূপে গন্য করা হয়।
রাজনৈতিক বিশৃঙ্খলার জন্য তার অনুবাদিত রামায়ণের দুইটি কাণ্ড হারিয়ে যায়।পরবর্তী সময়ে বৈষ্ণব ধর্মীয় মহাপুরুষ শ্রীমন্ত শঙ্করদেব ও শ্রীমন্ত মাধবদেব হারিয়ে যাওয়া কাণ্ডটি পুনরায় অনুবাদ করেন ও মূল কাব্যের সাথে সংযুক্ত করেন। একটি পৌরানিক কাহিনীমতে অনন্ত কন্দলী নামক এক ব্যক্তি ভক্তিরসের আধারে রামায়ণের নতুন অনুবাদ করে মাধব কন্দলী অনুবাদিত রামায়ণকে লুপ্ত করার চেষ্টা করেন। মাধব কন্দলী স্বপ্নে শ্রীমন্ত শঙ্করদেবকে দেখা দেন ও কাব্যটি সংরক্ষণ করার অনুরোধ করেন। তারপর শ্রীমন্ত শংকরদেব তার শিষ্য মাধবদেবকে আদিকাণ্ড লেখার আদেশ করেন ও স্বয়ং নিজে উত্তরকাণ্ড রচনা করেন। কিন্তু মাধব কন্দলী কর্তৃক এই দুইটি কাণ্ড আগে রচনা করার কোন প্রমাণ পাওয়া যায় না।
নিউ সাউথ ওয়েলস ক্রিকেট দল
নিউ সাউথ ওয়েল্স ক্রিকেট দল (বা, নিউ সাউথ ওয়েল্স ব্লুজ) নিউ সাউথ ওয়েল্সের সিডনিভিত্তিক অস্ট্রেলীয় পুরষদের প্রথম-শ্রেণীর পেশাদার ক্রিকেট দল। শেফিল্ড শিল্ড নামে পরিচিত অস্ট্রেলীয় প্রথম-শ্রেণীর ক্রিকেট প্রতিযোগিতা ও সীমিত ওভারের ম্যাটাডোর বিবিকিউস ওয়ান-ডে কাপে দলটি অংশগ্রহণ করে থাকে। পূর্বে অধুনা বিলু্প্ত টুয়েন্টি২০, বিগ ব্যাশ ২০১১-১২ মৌসুমের পূর্বে বিগ ব্যাশে খেলেছে এনএসডব্লিউ ব্লুজ। চ্যাম্পিয়ন্স লীগ টুয়েন্টি২০ প্রতিযোগিতার উদ্বোধনী আসরে নিউ সাউথ ওয়েল্স শিরোপা জয় করে।
ঘরোয়া ক্রিকেটে সর্বাধিক সফল দলের মর্যাদা পাচ্ছে দলটি। এ পর্যন্ত তারা ৪৭বার প্রথম-শ্রেণীর প্রতিযোগিতার শিরোপা লাভ করেছে। পাশাপাশি অস্ট্রেলীয় ঘরোয়া সীমিত ওভারের ক্রিকেট টুর্নামেন্টের কাপ জিতেছে ১০বার। প্রায়শই সফরকারী আন্তর্জাতিক দলের সাথে প্রতিদ্বন্দ্বিতায় অবতীর্ণ হয়ে থাকে। বাংলাদেশ বাদে প্রত্যেক টেস্ট দলের বিপক্ষে তারা খেলেছে। ঘরোয়া পর্যায়ের খেলায় সফলতার কারণে এ দল থেকে বেশ কিছুসংখ্যক ক্রিকেটার আন্তর্জাতিক ক্রিকেট অঙ্গনে খেলছেন। পাশাপাশি খেলোয়াড় নির্বাচনে নিউ সাউথ ওয়েল্সের পক্ষপাতিত্বের জন্য পরিচিতি পেয়েছে দলটি।
রঙ
নিউ সাউথ ওয়েল্স ব্লুজ দলের প্রধান রঙ হচ্ছে আকাশী নীল। এ রঙটি নিউ সাউথ ওয়েল্স রাজ্যের রঙকে প্রতিনিধিত্ব করছে। দ্বিতীয় পর্যায়ের রঙ হচ্ছে নেভি ব্লু। এছাড়াও সাদা রঙের সংমিশ্রণ ঘটেছে এতে।
উল্লেখযোগ্য খেলোয়াড়
নিউ সাউথ ওয়েল্স ও অস্ট্রেলিয়া - উভয় দলের পক্ষে প্রতিনিধিত্বকারী উল্লেখযোগ্য খেলোয়াড়দের তালিকা নিম্নরূপ:
নাওয়াফ আল আকিদি
নাওয়াফ বিন দাহি বিন ফয়সাল আল সুওয়াইতি আল আকিদি (نواف العقيدي, Nawaf Al-Aqidi; জন্ম: ১০ মে ২০০০; নাওয়াফ আল আকিদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে গোলরক্ষক হিসেবে খেলেন।
প্রারম্ভিক জীবন
নাওয়াফ বিন দাহি বিন ফয়সাল আল সুওয়াইতি আল আকিদি ২০০০ সালের ১০ই মে তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
নাওয়াফ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১১ই নভেম্বর তারিখে ঘোষিত সৌদি আরবের ২৬ সদস্যের চূড়ান্ত দলে স্থান পেয়েছেন।
মহিলা ও শিশু বিষয়ক মন্ত্রণালয়
মহিলা ও শিশু বিষয়ক মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি নীতিমালা প্রণয়ন করে এবং মহিলা ও শিশুদের প্রাতিষ্ঠানীকরন ও উন্নয়নমূলক কার্যাবলী রক্ষণাবেক্ষণ করে থাকে।
ইভান পেরিশিচ
থাম্ব|[[২০১৮ ফিফা বিশ্বকাপে ক্রোয়েশিয়া জাতীয় দলের হয়ে খেলছেন পেরিশিচ]] ইভান পেরিশিচ ( জন্ম: ২ ফেব্রুয়ারি ১৯৮৯) হলেন একজন ক্রোয়েশীয় পেশাদার ফুটবলার। তিনি ইন্টার মিলান ও ক্রোয়েশিয়া জাতীয় দলে উইঙ্গার হিসেবে খেলে থাকেন। তাকে মাঝে মাঝে আক্রমণাত্মক মধ্যমাঠের খেলোয়াড় বা দ্বিতীয় স্ট্রাইকার হিসেবেও খেলতে দেখা যায়।
আন্তর্জাতিক পর্যায়ে ২০১১ সালে ক্রোয়েশিয়া জাতীয় দলে পেরিশিচের অভিষেক হয়। তিনি তার দেশের হয়ে উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন। তার দল ২০১৮ ফিফা বিশ্বকাপে ফাইনালে পৌঁছে এবং তিনি ফাইনালে একটি গোল করেন।
যৌনসঙ্গম
280px|thumb|[[মিশনারি আসন|মিশনারি আসনে যৌনসঙ্গম, সবচেয়ে প্রচলিত মানব যৌনাসন, এদুয়ার্দ-অঁরি আভরিল কর্তৃক অঙ্কিত।]]
যৌনসঙ্গম (যৌনমিলন, সঙ্গম, মৈথুন, রতিক্রিয়া, রতিমিলন; যৌন সংসর্গ, যৌন সহবাস, সহবাস ইত্যাদি) হচ্ছে একটি জৈবিক প্রক্রিয়া যা দ্বারা মূলত যৌনআনন্দ বা প্রজনন বা উভয় ক্রিয়ার জন্য একজন পুরুষের উত্থিত শিশ্ন একজন নারীর যোনিপথে প্রবেশ করানো ও সঞ্চালনা করাকে বোঝায়। অন্যান্য অন্তর্ভেদী যৌনসঙ্গমের মধ্যে রয়েছে পায়ুসঙ্গম (পায়ুপথে শিশ্ন প্রবেশ), মুখমৈথুন, অঙ্গুলিসঞ্চালন (আঙ্গুল দ্বারা যৌন প্রবেশ), যৌনখেলনা ব্যবহার দ্বারা প্রবেশ (বন্ধনীযুক্ত কৃত্রিম শিশ্ন)।   এই সকল কার্যক্রম মূলত মানবজাতি কর্তৃক দুই বা ততোধিকের মধ্যেকার শারীরিক ও মানসিক অন্তরঙ্গতা জনিত পরিতোষ লাভের জন্য এবং সাধারণত মানব বন্ধনে ভূমিকা রাখতে সম্পাদিত হয়ে থাকে।
যৌনসঙ্গম বা অপরাপর যৌনকর্ম কীভাবে সংজ্ঞায়িত হয় তা নিয়ে ভিন্নমত রয়েছে, যা যৌনস্বাস্থ্য বিষয়ক দৃষ্টিভঙ্গিগুলোর উপর প্রভাব রাখতে পারে। যদিও যৌনসঙ্গম, নির্দিষ্টভাবে মৈথুন বলতে সাধারণত শিশ্ন-যোনিজ প্রবেশ ও সন্তান উৎপাদনের সম্ভাব্যতাকে নির্দেশ করা হয়, এর দ্বারা সাধারণভাবে অন্তর্ভেদী মুখমৈথুন ও বিশেষত শিশ্ন-পায়ুজ সঙ্গমকেও নির্দেশ করা হয়। এটি সাধারণত যৌন প্রবেশকে নির্দেশ করে, যেখানে অনাভেদী যৌনক্রিয়াকে "বহির্সঙ্গম" নামে নামকরণ করা হয়, কিন্তু প্রবেশমূলক যৌনকর্মকে যৌনসঙ্গম হিসেবে বিবেচনা করা যেতে পারে। যৌনতা বা ইংরেজি ভাষায় সেক্স, প্রায়শই যৌনসঙ্গমের একটি সংক্ষিপ্ত ব্যবহৃত রূপ, যা দ্বারা যে কোন প্রকারের যৌনক্রিয়াকে বোঝানো হতে পারে। যেহেতু এসকল যৌনকর্মের সময়ে মানুষ যৌনবাহিত সংক্রমণের সংস্পর্শের ঝুঁকিতে থাকতে পারে,  নিরাপদ যৌনচর্চার পরামর্শ দেওয়া হয়ে থাকে, যদিও অনাভেদী যৌনতায় সংক্রমণ ঝুঁকি উল্লেখযোগ্যহারে হ্রাস পেয়ে থাকে।
বিভিন্ন আইনি বিধিমালা যৌনসঙ্গমমের সামাজিক অনুমতিপ্রদানের জন্য বিভিন্ন আইন ও রীতিনীতির মাধ্যমে বৈবাহিক রীতির প্রবর্তন, প্রচলন ও সমর্থন করেছে এবং বেশ কিছু যৌনকর্মের বিপরীতে নিষেধাজ্ঞামূলক আইনকে স্থান দিয়েছে, যেমন বিবাহপূর্ব ব্যভিচার ও বিবাহপরবর্তী পরকীয়া, পায়ুকাম, পশুকাম, ধর্ষণ, পতিতাবৃত্তি, অপ্রাপ্তবয়স্কের সঙ্গে যৌনচর্চা ও অজাচার। ধর্মীয় বিশ্বাসও যৌনসঙ্গমসহ অন্যান্য যৌনাচার বিষয়ক ব্যক্তিগত সিদ্ধান্তে অন্যতম ভূমিকা পালন করে, যেমন কুমারীত্ব বিষয়ক সিদ্ধান্ত, অথবা আইনি বা সরকারি নীতিমালা সম্পর্কিত বিষয়াবলি। বিভিন্ন ধর্মভেদে ও একই ধর্মের বিভিন্ন শ্রেণীভেদে যৌনতা সম্পর্কিত ধর্মীয় দৃষ্টিভঙ্গিতে উল্লেখযোগ্য পার্থক্য পরিলক্ষিত হলেও কিছু বিষয়ে অভিন্নতা রয়েছে, যেমন ব্যভিচারের নিষেধাজ্ঞা।
অমানব প্রানিদের মধ্যকার প্রাজননিক যৌনসঙ্গমকে অধিকাংশ ক্ষেত্রেই যৌনমিলন বা কপুলেশন (copulation) বলা হয়, এবং প্রাণিদের মাঝে অ-যোনিজ পন্থায়ও নারীর প্রজনন নালীপথে শুক্রাণু প্রদান করা হতে পারে, যেমন অবসারনীয় যৌনমিলন বা ক্লোয়াকাল কপুলেশন। অধিকাংশ অমানব স্তন্যপায়ীতেই, সঙ্গী নির্বাচন ও যৌনমিলন ঘটে থাকে রজঃচক্রের সময়ে (নারীর প্রজনন চক্রের সবচেয়ে উর্বর সময়কাল), যা অন্তঃনিষেকের মাধ্যমে সফল গর্ভধারণের সম্ভাবনা বাড়ায়। তবে, বনবো, ডলফিন ও শিম্পাঞ্জিরা নারীদের রজঃকালকে ধর্তব্য না রেখে যৌনসঙ্গম করার জন্য এবং সমলিঙ্গের সঙ্গীদের সঙ্গে যৌনকর্মে অংশ নেওয়ার জন্য সুবিদিত।  মানুষের কাছে যৌনকর্মে অংশ নেওয়া উদ্দেশ্য হল প্রথমত আনন্দলাভ, উপরিউক্ত প্রাণিকুলে এই আচরণও আনন্দলাভের উদ্দেশ্যে বলে মনে করা হয়, এবং একে তাদের সামাজিক বন্ধনসমূহ সুদৃঢ় করার একটি নিবেদিত উপাদান বলে মনে করা হয়।
সংজ্ঞায়ন
যৌনসঙ্গম শব্দটি বিভিন্নভাবে সংজ্ঞায়িত হতে পারে, তাছাড়া এটার বিভিন্ন নাম, উপনাম এবং বিভিন্ন দেশের বিভিন্ন অঞ্চলে ব্যবহৃত বিভিন্ন স্থানীয় নামও আছে। ইংরেজি শব্দ coitus ল্যাটিন শব্দ coitio অথবা coire থেকে এসেছে, যার অর্থ হচ্ছে 'একসাথে আসা' বা 'একসাথে যোগদান করা' অথবা 'একসাথে যাওয়া', এবং শব্দদুটি প্রাচীন ল্যাটিন ভাষায় ব্যবহৃত হত বিভিন্ন প্রকারের যৌনকর্ম বোঝাতে, তবে মূলত শিশ্নের যোনিতে প্রবেশ বোঝাতেই শব্দদুটি ব্যবহৃত হত। এই কাজটিকে মাঝেমধ্যেই যোনিজ প্রবেশ বা যোনিজ অন্তর্ভেদীকরণ বলা হয়ে থাকে। যোনিজ প্রবেশ শব্দটি শুধু শিশ্নগ্রহণের ক্ষেত্রেই নয় সমকামিনীদের স্ট্র্যাপ-অন ডিলডো ব্যবহারও বোঝাতে পারে কারণ ওখানেও যোনির ভেতরে শিশ্নের অনুরূপ একটি জিনিস ঢুকে থাকে। বাংলা মৈথুন শব্দটি মূলত মানবদের জন্য ব্যবহৃত হলেও এটি অন্যান্য প্রাণীদের ক্ষেত্রেও ব্যবহৃত হয় সেটি হতে পারে বিষমকামিতা বা সমকামিতা কিংবা বাচ্চা জন্মদানের ক্ষেত্রে বা এমনি যৌনতার ক্ষেত্রে।
যদিও মানবসভ্যতায় অনেক আগে থেকেই 'যৌনসঙ্গম' বলতে নারী-পুরুষের যোনি-শিশ্ন এর মিলন বোঝায়,*
যোনিতে লিঙ্গ প্রবেশ ছাড়াও আজকাল পায়ুকাম, মুখমৈথুন এবং অন্যান্য সব অভেদক যৌনকর্ম 'যৌনসঙ্গম' হিসেবে বিবেচিত হয়। যোনি-শিশ্নের মিলন ছাড়া অন্যান্য যৌনসঙ্গমগুলোকে বাহ্যিক যৌনসঙ্গম বলা যেতে পারে।*
উদ্দেশ্য
যৌন উত্তেজনা আসা মানুষের স্বাভাবিক প্রবণতা সমূহের একটি। তবে যৌনক্রিয়া ধর্মীয় ও সামাজিক অনুশাসন এবং আইন দ্বারা নিয়ন্ত্রিত। একজন পুরুষ একজন নারীর প্রতি যৌন আকর্ষণ বোধ করে এবং যৌনতায় লিপ্ত হতে আগ্রহী হয়। একই ভাবে একজন নারী একজন পুরুষের প্রতি যৌন আকর্ষণ বোধ করে এবং যৌনতায় লিপ্ত হতে ইচ্ছুক হয়। নারী-পুরুষের পারস্পরিক আসক্তি যৌনসঙ্গমে চূড়ান্ত পরিণতি লাভ করে এবং যৌনসুখের সৃষ্টি হয়। যৌনসুখ লাভের আকাঙ্ক্ষা নারী ও পুরুষের স্বাভাবিক জৈবিক চাহিদা। যৌনসুখ লাভের এ প্রক্রিয়ার পরিণতিতে নারীর গর্ভধারণ করতে এবং সন্তান দিতে সক্ষম হয়। সন্তানের জন্ম দিতে বা বংশ বিস্তারে (অর্থাৎ প্রজননে) আগ্রহী নারী ও পুরুষ সাধারণতঃ বৈবাহিক বন্ধনে আবদ্ধ হয় কেননা বিবাহ যৌনসঙ্গমের ধর্মীয়, সামাজিক ও আইনি অনুমোদন প্রদান করে।
যদিও বর্তমান যুগের সব যুগল যৌনসম্পর্কে লিপ্ত হওয়ার জন্য বিয়ে করেনা। মার্কিন নারী যৌনবিদ লরা ফ্রেবার্গ তার ২০০৯ সালের বই ডিসকভারিং বায়োলজিক্যাল সাইকোলজি এ বলেন, "যৌনমিলনের উদ্দেশ্য বর্তমানে আর শুধু বাচ্চা জন্মদান নয়, এটা হতে পারে দু'জন বিপরীত লিঙ্গের বা সম-লিঙ্গের মানুষের মধ্যে সংঘটিত প্রেম-ভালোবাসার মাধ্যম বা বহিঃপ্রকাশ, এবং যৌনমিলনে সব যুগলই যে অন্তর্ভেদী ক্রিয়ায় জড়াবে সেটা নয়।"
প্রজনন
যৌনসঙ্গম সম্ভবত ৩৮.৫ কোটি বছরের পুরোনো, এবং সম্ভবত পৃথিবীর সবচেয়ে প্রাচীন চোয়ালবিশিষ্ট মাছ ছিল যৌনমিলনের মাধ্যমে প্রজনন-সম্পন্নকারী প্রাণী। মানব প্রজনন সাধারণত শিশ্ন-যোনিজ প্রবেশের মাধ্যমে ঘটে থাকে। পৃথিবীর সকল প্রাণীই তার প্রজনন কর্ম সম্পাদন করে। প্রজননের ফল হচ্ছে শারিরিক সুখ এবং বংশ বৃদ্ধি করা। যৌনক্রিয়ার কেন্দ্রীয় অংশ হলো "যৌনসঙ্গম" বা স্ত্রী-অঙ্গে পুরুষাঙ্গের প্রবেশ এবং বীর্যপাত। এই প্রজনন প্রক্রিয়ার ফল স্বরূপ প্রাণী তার বংশ বিস্তার করে থাকে। বিভিন্ন প্রাণী বিভিন্নভাবে তার প্রজনন চালিয়ে থাকে। যেমন মানুষ তার প্রজনন চালায় স্বীয় নারী/পুরুষ দ্বারা। প্রজননের উদ্দেশ্যে সঙ্গম করলে স্ত্রীর যোনীর ভেতর শিশ্ন থাকা অবস্থায়ই পুরুষের বীর্যস্খলন করতে হয়। এতে বীর্যের মধ্যে থাকা শুক্রাণু স্ত্রীর দেহে ইতোমধ্যে থাকা ডিম্বাণুর সাথে মিলিত হওয়ার সুযোগ পায়। শুক্রাণু ও ডিম্বাণুর মিলনের (নিষেকের) মাধ্যমে সৃষ্ট জাইগোটই সন্তান উৎপাদনের পথে প্রথম ধাপ। কিছু প্রাণীর ক্ষেত্রে স্ত্রীদেহের ভেতরেই সন্তান বেড়ে ওঠে এবং একসময় তার যোনিপথ দিয়েই সন্তানকে বের করে আনা যায়। তবে মাছের মত প্রাণীদের ক্ষেত্রে স্ত্রী ডিমটি আগেই বের করে দেয় যা ফুটে এক সময় বাচ্চা বের হয়। সকল স্তন্যপায়ী প্রাণীই যৌনসঙ্গম করে থাকে।
বন্ধন গঠন
যৌনমিলন একটি বিশুদ্ধ প্রাজননিক কর্ম থেকে শুরু করে একপ্রকার আবেগীয় বন্ধন হিসেবেও পরিগণিত হয়। উদাহরণস্বরূপ, যৌনসঙ্গম ও সাধারণ যৌন কর্মকাণ্ড প্রায়শই মানব বন্ধন গঠনে একটি শক্তিশালী ভূমিকা পালন করে। বিভিন্ন সামাজিকতায়, দম্পতিদের জন্য আনন্দ ভাগাভাগি ও যৌনকর্মের মাধ্যমে আবেগীয় বন্ধন দৃঢ় করার উদ্দেশে জন্মনিয়ন্ত্রণ পদ্ধতিসমূহের সহায়তায় যৌনসঙ্গমে অংশ নেওয়া খুবই  স্বাভাবিক, এমনকি যদি তারা ক্রমাগত বারবার গর্ভধারণকে এড়িয়ে যায় তবুও।
মানুষ ও বনবোদের মাঝে, স্ত্রী প্রানিরা অপেক্ষাকৃত সুপ্ত ডিম্বস্ফুটন (concealed ovulation) প্রক্রিয়ার মধ্য দিয়ে যায়, ফলে স্ত্রী ও পুরুষ সঙ্গী জানতে পারে না যে স্ত্রী তাৎক্ষনিকভাবে সন্তান ধারণের জন্য উর্বর অবস্থায় আছে কি না। উক্ত বিরল জৈবিক বৈশিষ্ট্যের একটি সম্ভাব্য কারণ হতে পারে যৌনসঙ্গীদের মাঝে শক্তিশালী আবেগীয় বন্ধন গঠন করা যা সামাজিক আন্তঃপ্রতিক্রিয়া ও মানুষের ক্ষেত্রে, তাৎক্ষনিক যৌন প্রজননের পরিবর্তে দীর্ঘকালীন অংশীদারত্বের জন্য গুরুত্বপূর্ণ। প্রধানত মানুষে, সামাজিক সমবায়ী আচরণ, ও একইভাবে যৌন কর্মকাণ্ড ব্যক্তিদের মাঝে সামাজিক বন্ধনকে পুনঃপ্রতিষ্ঠিত করে এবং তা সামাজিক কাঠামোকে আরও বিস্তৃত করতে পারে। এই প্রাপ্ত সমবায় আচরণ সমষ্টিগত দীর্ঘস্থায়ী কর্মকাণ্ডকে উৎসাহিত করে, যা গোষ্ঠীর প্রতিটি সদসস্যের বেচে থাকাকে মূল্যবান করে তোলে।
দৈহিক আনন্দ
মৈথুনের মাধ্যমে দু'জন মানুষ পরস্পর শারীরিকভাবে সর্বোচ্চ নৈকট্য লাভ করে, তাই মৈথুনকে অনেকসময় সবচেয়ে অন্তরঙ্গ মিলন বা মিথস্ক্রিয়া বলা হয়ে থাকে। অনেকের জন্য এটি দৈহিক আনন্দের সর্বোৎকৃষ্ট মাধ্যম এবং প্রেম ও ভালোবাসার সর্বোচ্চ বহিঃপ্রকাশ। মানুষ বিভিন্নভাবে যৌনসুখ পেতে পারে। তবে যৌনসুখের প্রধান অবলম্বন আরেকটি দেহ। একজন নারী বা পুরুষ তার বিপরীত জনকে দিয়েই সাধারণত: শারীরিক সুখ লাভ করে। শারীরিক সুখ বলতে এখানে শুধুই দেহভিত্তিক লালসা বা আনন্দকে বুঝিয়েছে। এক্ষেত্রে মানুষ চরম সুখ পেয়ে থাকে।
যৌনসঙ্গমের বিভিন্ন পর্যায়
মানুষ স্তন্যপায়ী প্রাণী। সকল স্তন্যপায়ী প্রাণীর মতো মানুষের ক্ষেত্রেও সাধারণত প্রথমে পুরুষ এবং স্ত্রী পরস্পরের প্রতি আকৃষ্ট হয় এবং কামাসক্ত হয়। এরপর পুরুষ ও নারী বিবস্ত্র হয়ে নিকটবর্তী হয়ে পরস্পরকে স্পর্শ করে এবং পুরুষ তার সঙ্গিনীকে বিভিন্নভাবে আলিঙ্গন করে। পুরুষ এবং স্ত্রী পরস্পরের কামোদ্দীপক অঙ্গগুলি স্পর্শ করে যৌন বাসনাকে বর্ধিত করে। এরপর পুরুষ তার শিশ্নটি (পুং জননাঙ্গ) স্ত্রীর যোনিপথে প্রবেশ করিয়ে অঙ্গচালনা করে। অঙ্গচালনার এক পর্যায়ে পুরুষের বীর্যস্খলন হয়। এই ভাবে পুরুষ স্ত্রীযৌনাঙ্গে বীর্যদান করে। এই বীর্যের মধ্যে থাকে শুক্রানু যেটি স্ত্রী শরীরে ডিম্বানুর সঙ্গে মিলিত হয়ে নিষিক্ত হয় এবং এর ফলে স্ত্রীর গর্ভসঞ্চার হয়।
উদ্দীপনা
যৌনসঙ্গম বা অন্যান্য যৌন কর্মকাণ্ড বিভিন্ন যৌন উদ্দীপক উপাদান (শারীরিক উদ্দীপক বা মানসিক উদ্দীপক) দ্বারা পরিবেষ্টিত হতে পারে, যার মধ্যে বিভিন্ন যৌন অবস্থান বা যৌন আসন বা বিভিন্ন যৌন-সহায়ক খেলনা অন্তর্গত। কিছু যৌন কর্মকাণ্ডে পূর্বরাগ অগ্রগামী হতে পারে, যা প্রায়শই সঙ্গীদেরকে যৌন উত্থানের দিকে পরিচালিত করে, যার ফলস্বরূপ লিঙ্গত্থান ঘটে বা যোনির প্রাকৃতিক সিক্ততা ঘটে। এছাড়াও মানুষকে সাধারণত যৌনসঙ্গমে চুম্বন, যৌন উদ্দীপক স্পর্শ, বা আলিঙ্গনের মাধ্যমে সন্তুষ্ট বা পরিতৃপ্ত হতে দেখা যায়।
অধিকাংশ স্তন্যপায়ী প্রানিতে, প্রজনন অঙ্গসমুহ ও স্নায়ুব্যবস্থার কিছুসংখ্যক বর্তনী বিপরীত লিঙ্গের সঙ্গে যৌনমিলনের জন্য বিশেষভাবে সংগঠিত হয়ে থাকে। যৌনমিলন কিছু সহজাত যৌন স্বয়ংক্রিয় ও অনৈচ্ছিক প্রতিক্রিয়ার একটি সফল ফলাফল হিসেবে প্রতিনিধিত্ব করেঃ এগুলো হলঃ শিশ্ন উত্থান, যোনিজ সিক্ততা, লর্ডোসিস আচরণ, নিশ্চলতা, প্রবেশ, পেলভিক সঞ্চালন ও বীর্যপাত। এই মিলনাত্মক স্বয়ংক্রিয় ও অনৈচ্ছিক প্রতিক্রিয়াগুলো হরমোন দ্বারা নিয়ন্ত্রিত এবং যৌন ফেরোমোনের সহায়তায় পরিচালিত হয়। মানুষসহ প্রাইমেট-বর্গের সকল প্রানিতে, বেশ কিছু জৈবিক উপাদান যেগুলো যৌনমিলন নিয়ন্ত্রণ করে সেগুলো বিশেষভাবে পরিবর্তিত হয়েছে। যৌনমিলনের স্নায়বিক নিয়ন্ত্রণের এই পরিবর্তনগুলো হোমিনিডি গণের নারী প্রজাতির মাঝে বিশেষভাবে প্রত্যক্ষ করা যায়। অ-প্রাইমেট নারী প্রজাতিরা তাদের রজঃকালীন সময়ই শুধুমাত্র মিলন করে থাকে, কিন্তু মানুষের ক্ষেত্রে নারীদের রজঃচক্রের যে কোন সময়ই যৌনসঙ্গম সঙ্ঘটন সম্ভব। যৌন ফেরোমোনসমূহ সঙ্গমের স্বয়ংক্রিয় ও অনৈচ্ছিক প্রতিক্রিয়ায় সহায়তা করে, কিন্ত মানুষের ক্ষেত্রে, ফেরোমোন সনাক্তকরণের ক্ষমতা অকার্যকর হয়ে থাকে, এবং শুধুমাত্র বাদবাকি প্রতিক্রিয়াগুলো তাদের ক্ষেত্রে কার্যকর থাকে। অ-প্রাইমেট নারী প্রানিরা নিজেদের অন্তর্ভেদী লর্ডোসিস আসনে রেখে নিশ্চল অবস্থায় বিদ্যমান থাকে, কিন্তু এই মিলনাত্মক স্বয়ংক্রিয় ও অনৈচ্ছিক মোটর প্রতিক্রিয়াগুলো মানব নারীদের ক্ষেত্রে  আর কার্যকর থাকে না। স্তন্যপায়ীদের  হরমোন ও ফেরোমোন নিয়ন্ত্রিত অনৈচ্ছিক যৌনমিলনের বিপরীতে, মানব যৌনসংগম প্রায় পুরোটাই একটি স্বেচ্ছাপ্রণোদিত ও শিখন-অর্জিত কর্মকাণ্ড যা যৌন পুরস্কার প্রাপ্তির উদ্দেশ্যে (উদাহরণঃ আনন্দ বা বংশবৃদ্ধি) সঙ্ঘটিত হয়।
<!-- During coitus, the partners orient their hips to allow the penis to move back and forth in the vagina to cause friction, typically without fully removing the penis. In this way, they stimulate themselves and each other, often continuing until orgasm in either or both partners is achieved.
Oral sex consists of all the sexual activities that involve the use of the mouth and throat to stimulate genitalia or anus. It is sometimes performed to the exclusion of all other forms of sexual activity, and may include the ingestion or absorption of semen or vaginal fluids.
Fingering (or digital penetration or digital intercourse) involves the manual manipulation of the clitoris, rest of the vulva, vagina or anus for the purpose of sexual arousal and sexual stimulation; it may constitute the entire sexual encounter or it may be part of mutual masturbation, foreplay or other sexual activities. -->
শৃঙ্গার
যোনিতে লিঙ্গ প্রবিষ্টকরণের পূর্বে কামোদ্দীপক কার্যকলাপকে বলা হয় শৃঙ্গার বা পূর্বরাগ। আলিঙ্গন, চুম্বন, অঙ্গমর্দন, লেহন, দংশন প্রভৃতি স্বাভাবিক শৃঙ্গার হিসেবে পরিগণিত। বাৎসায়নের কামসূত্রে ৬৪টি কলার কথা উল্লিখিত আছে যা শৃঙ্গারের অন্তর্ভূত। এছাড়া মুখমৈথুন, যোনি বা পায়ুপথে আঙ্গুলি চালনা ইত্যাদিও শৃঙ্গারের অন্তর্ভূত।
আসন
right|thumb|220px|নারী ও পুরুষের যৌনসঙ্গম। বাৎস্যায়নের [[কামসূত্র গ্রন্থে বর্ণীত একটি আসন চিত্রায়িত হয়েছে এখানে]] যৌনসঙ্গম কালে নারী-পুরুষের পারস্পরিক অবস্থানকে বলা হয় আসন। যৌনাসন একজন মানুষ তার বা তার নিজের সঙ্গীর পছন্দ অনুযায়ী বাছাই করে নেয়।
প্রবেশ ও সঞ্চালন
প্রবিষ্টকরণের জন্য প্রয়োজন পুরুষের দৃঢ়ভাবে উত্থিত পুরুষাঙ্গ বা লিঙ্গ। প্রবিষ্টকরণের সুবিধার্থে উত্তেজিত লিঙ্গাগ্র থেকে কামরস নির্গত হয়। একইভাবে নারীরে যোনী অভ্যন্তরে পিচ্ছিলকারক ক্ষরণ হয়। পুরূষ বা নারী সঙ্গীর পেলভিস অঞ্চল অগ্রপশ্চাৎ পরিচালনার মাধ্যমে বারবার অঙ্গ চালনা অর্থাৎ যোনী অভ্যন্তরে পুরুষাঙ্গের পুনঃপৌণিক যাতায়াত বা সঞ্চালনা করা হয় যাকে পেলভিক থ্রাস্ট বা শ্রোণিচাক্রিক সঞ্চালনা বলা হয়। যৌনাঙ্গদ্বয়ের পারস্পারিক ঘর্ষণক্রমে স্নায়বিক তীব্র উদ্দীপনা বা সুখানুভূতির সৃষ্টি হয়। এক সময় রাগমোচন হয় বা চরমানন্দ লাভ হয়। এসময়ের পুরুষের বীর্যস্খলন ঘটে।
চরমানন্দ বা রাগমোচন
যৌনসঙ্গমের শেষ পরিণতি চরমানন্দ লাভ। মৈথুনের চূড়ান্ত পর্যায়ে সর্বোচ্চ উদ্দীপনা লাভ হয়ে থাকে যাকে রাগমোচন বা চরমানন্দ বলা হয়, যাতে মনোদৈহিক আনন্দ ও শৈথিল্য পরস্পর মিশ্রিত অবস্থায় থাকে। রাগমোচনের সময় পুরুষের ঘটে। পুরুষের ক্ষেত্রে বীর্যপাত বা বীর্যক্ষরণ বা বীর্যস্খলনের মাধ্যমে রাগমোচন ঘটে। চরমানন্দ লাভ হয়। স্ত্রীর ক্ষেত্রে বীর্যপাতের ন্যায় বিশেষ ক্ষরণ বা নিঃসরণ হয়।  পুরুষের ক্ষেত্রে বীর্যস্খলনের সময়ই রাগমোচন লাভ হয়, এর পাশাপাশি তা ধীরে ধীরে দৃঢ় অবস্থা হতে স্বাভাবিক শিথিল অবস্থায় ফিরে আসে। অধিকাংশ পুরুষের ক্ষেত্রেই রাগমোচনের অব্যবহিত পরেই পুনর্বার মৈথুন করা সম্ভব না, কেননা বীর্যপাতের সঙ্গে সঙ্গে শিশ্নের উত্থান রহিত হয়ে যায়। শিশ্নের পুনরুত্থান ক্ষমতা পুনরায় সক্রিয় হওয়ার জন্য কিছুটা সময় লাগে। স্ত্রীর ক্ষেত্রে ইউটেরিন ও যোনির দেয়ালের পেশীগুলোর মুহুর্মুহু সংকোচনের মাধ্যমে রাগমোচন ঘটে। নারীর রাগমোচন স্বল্প থেকে দীর্ঘ সময় (কতিপয় সেকন্ড হতে কয়েক মিনিট) যাবৎ বিদ্যমান থাকতে পারে। এটি ক্ষেত্রবিশেষে একসাথে কয়েকবার হতে পারে আবার সামান্য সময়ের ব্যবধানে হতে পারে। অনেক স্ত্রীর ক্ষেত্রে পুরো দেহব্যাপী অনেকক্ষণের জন্য রাগমোচন ঘটতে পারে। পুরুষদের চেয়ে নারীদের রাগমোচন দীর্ঘস্থায়ী হয়ে থাকে।
নিরাপদ যৌনতা ও জন্ম নিয়ন্ত্রণ
যৌনসঙ্গম কালে স্ত্রী যোনিতে পুরুষের বীর্য নিক্ষেপের ফলে গর্ভসঞ্চারের সম্ভাবনা থাকে। এই সম্ভাবনা দূরীকরণের জন্য নানাবিধ ব্যবস্থা গ্রহণ করা হয়। যেমন কনডম, জন্ম নিরোধক বড়ি ইত্যাদি। প্রজননের ইচ্ছা না থাকলে, পুরুষ স্ত্রীর যোনির ভেতর বীর্য প্রবেশ করতে দেয় না। এর নানাবিধ উপায় রয়েছে: যেমন, বীর্যস্খলনের ঠিক আগে আগে শিশ্ন স্ত্রীর জননাঙ্গ থেকে বের করে আনা। তবে মানুষ কেবল আনন্দ ও সুখের জন্য যৌনসঙ্গমের আরও কিছু উপায় উদ্ভাবন করেছে, যেমন, পুরুষের জননাঙ্গে কনডম ব্যবহার, যাতে যোনীর ভেতর শিশ্ন থাকা অবস্থায় রাগমোচন ঘটলেও বীর্য স্ত্রীযোনিতে মিশতে না পারে। তাছাড়া স্ত্রী যদি নিয়মিত জন্মনিরোধক বড়ি বা পিল গ্রহণ করে তাহলে তার যোনিতে বীর্য মিশলেও সন্তানের জন্ম হয় না।
ব্যাপকতা
'' শিশ্ন-যোনিজ প্রবেশ হল যৌনসঙ্গমের সবচেয়ে সাধারণ রূপ। গবেষণায় দেখা যায় যে, অধিকাংশ বিষমকামী যুগল প্রায় প্রত্যেক যৌন সাক্ষাতের সময় যোনিজ সঙ্গমে অংশ নিয়ে থাকে।